
Abstract: Tendințele globale de modificare a frontierelor instituționale contrribuie la dezvoltarea de noi 
accene care ar schimba lumea și caracteristicile civilizaționale. Situația geopolitică din lumea 
contemporană provoacă mediile intelectuale, inclusiv cele mai consacrate personalități și centre de 
studiu, să elaboreze noi viziuni și proiecții strategice ale viitorului omenirii. Analiza dată se bazează pe 
principiul istoricismului coraborat cu noile realități și necesități universale, care prevede examinarea 
proceselor și fenomenelor, în dezvoltare, care sunt într-o relație complementară și temporară ce are 
menirea să asigure abordarea analitică a cercetării, o analiză comparativă a materialului factologic. Se 
conturează o nouă competiție geopolitică, între cele mai importante centre mondiale de civilizație 
(occidentală, islamică, confucianistă, ortodoxă), iar jocul geopolitic global este chemat să acceadă în 
spațiul eurasiatic, în care un rol important l-a deținut în secolul XX fostul Imperiu Sovietic.  

Viziunea și alchimia jocului global 
 
  Pe arena internațională au loc dezbateri continui asupra caracterului global al lumii și în ceea ce 
privește noua arhitectură geopolitică mondială. Procesele politice și efectele asupra vieții internaționale 
conduc spre o noi viziuni asupra unui echilibru de putere pe glob, asupra rolurilor imprimate unor 
principali actori ce trebuie să gestioneze și să stimuleze oportunitățile, să devină gardienii noii ordini 
mondiale. Cu privire la un nou echilibru de putere în Eurasia, considerat cel mai important continent a 
lumii, cele mai importante laboratoare de pe mapamond și-au lansat scenariile și proiecțiile 
geostrategice.  Există o viziune a Occidentului cu privire la locul și rolul Rusiei și Turciei în arhitectura 
globală a lumii din sec. XXI, în contextul unei posibile reoorganizări a Eurasiei și există o perspectivă 
”eurasiatică” rusească. Care sunt dar acestea? 
  Strategia Brzezinski: Noua perspectivă geopolitică a Eurasiei 
La 2 mai 2012 la Institutul Brookings1, Washington, a avut loc o dezbatere care a avut ca subiect 
”Occidentul și Turcia: rolurile în formularea unei arhitecturi globală extinsă”. Principalul raportor a fost 
Zbigniew Brzezinski, unul dintre cele mai străluciți strategi americani. La dezbatere au participat 

colaboratorii institutului, inclusiv președintele instituției Strobe Talbott, unul dintre cei mai apropiați 
camarazi ai fostului președinte american Bill Clinton și adjunct al secretarului de stat al SUA în perioada 
anilor 1994-2001, care a gestionat relațiile cu Federația Rusă și statele din fostul spațiu postsovietic. 
Strobe Talbott a contribuit enorm la formarea poziției SUA cu privire la chestiunea extinderii Alianței 
Nord Atlantice. La dezbatere au participat, de la distanță( prin intermediul videoconferinței) colaboratorii 
Universității Sabanci de la Istanbul. Din partea turcă discuția a fost moderată de Guler Sabanci, care 
conduce și controlează împreună cu membrii familiei sale ”Sabanci holding”, cel de-al doilea după 
mărime conglomerat industrial și financiar al Turciei. 
Raportul lui Zbiegniew Brzezinski a prezentă câteva considerații care se regăsesc și-n ultima sa 
carte “Viziune strategică: America şi criza puterii globale”, analizând rolul Eurasiei în noul context al 
ordinii mondiale. ” 
Toată Europa astăzi reprezintă o arenă a politicii globale...Acesta este un continent, un 
supercontinent, unde conflictele regionale au o însemnătate globală...și un potențial de o semnificativă 
extindere”.  Rezultatul conflictelor se poate concretiza printr-o destabilizare a întregii Eurasii. În 
consecință, SUA trebuie să acorde o atenție mai sporită continentului, asumându-și ”rolul principal de 
stabilizare a interrelațiilor vizavi de noile realități globale existente de pe continentul eurasiatic”.   
Este vorba despre o confruntare geopolitică tradițională și unica ”inovație” care preconizează o 
construcție a unui echilibru de putere în Eurasia ( experții ruși consideră că propunerea Brzezinski îi oferă 
Rusiei un rol pasiv și de subordonare2). Potrivit opiniei lui Brezinski în secolul 21 Occidentul, în imaginarul 
SUA și al Europei, poate să-i propună Rusiei să opteze între două modele geopolitice în privința viitorului 
său. Fie renunță la ambițiile geopolitice și devine o parte al Occidentului, sau își pierde în mod critic o 
parte din teritoriile sale cele mai însemnate ale Siberiei și ale Orientului Îndepărtat, iar acestea trec sub 
controlul Chinei.  
În abordările sale geopolitice Brzezinski este un vizionar consecvent și subliniază lipsa de 
alternativă pentru viitorul Rusiei în cazul în care ar renunța la jocul global.  Este incontestabil faptul că 
sferele de influența în Eurasia se vor modifica și pe seama Rusiei, iar cine va deveni reprezentantul 
Occidentului în adâncurile continentului eurasitic în cadrul formării imagini geopolitice a lumii rămâne 
pentru mulți o enigmă, pentru alții un algoritm. Conform opiniei lui Brzezinski și a unora dintre cele mai 
importante grupuri occidentale de reflecție, în lupta pentru dreptul de-a fi un actor al arenei geopolitice 
avansează Turcia.  Rolul Turciei trebuie privit ca pe unul mult mai important decât cel de până acum ”de 
membru stabil și loial al Alianței Nord Atlantice”. Rolul Turciei devine unul mult mai important decât al 
oricărui membru NATO. Prin urmare, considerațiile strategice și politice impun Turcia ca pe o parte 
indispensabilă a Occidentului. Și Brzezinski ne lămurește contextul din zona pontică: ”afirm că la nivelul 
filosofic, a identității politice, Turcia este o parte a Occidentului, necătând la diferențele religioase, care, 
totuși, nu sunt definitiv geometrice...” Turcia a devenit o țară de succes și trebuie să servească drept 
model pentru alte state, care pretind la un rol de centru regional de putere, inclusiv pentru Rusia și Iran. 
În competiția celor două proiecte moderniste ale secolului XX, al kemalismului și leninismului, a învins 

proiectul turc. Experimentul social inițiat de Ataturk a constituit unul de succes, în comparație cu cel 
rusesc. 
”... Statele Unite nu trebuie să se implice în vreun conflict asiatic sau din Orientul îndepărtat”.  
Cum nu s-ar prezenta potențialele rezultate ale conflictelor din Asia continentală, ele nu pot îndreptăți o 
implicare americană directă. ”Afirm că Statele Unite trebuie să copie strategia pe care a avut-o Marea 
Britanie în sec. XIX și la înc. Sec XX și să devină echilibratorul, partea care inluențează asupra luărilor de 
decizii, dar nu participă la conflictele de pe continent”.   
În noua arhitectură globală a lumii Occidentul îi rezervă Turciei un rol mult mai important. 
Evident că tezește îngrijorare atitudinea europenilor cu privire la amânarea aderării Turciei la UE și 
posbilitatea ca Ankara s-o cotească spre Rusia. Mai ales că Rusia, în mod special Putin, își manifesta 
interesul să folosească problemele turco-europene în propriile scopuri și să ”formeze un nucleu comun al 
defavorizaților, împotriva Europei”. Numai că Zbigniew Brzezinski ne asigură că aici nu pot exista 
probleme serioase. Convingerea ilustrului geopolitician american se bazează pe materialul factologic al 
istoriei.  
”Dacă este să luăm în considerație caracterul nefinalizat al multiplelor conflicte care se leagă de 
cele două mari puteri, atunci putem vorbi despre rădăcinile și motivele psihologice, care fac această 
alianță ca pe una nerealistă. A fi aproape, nu înseamnă că unul dintre aceștia este predispus să se supună 
celuilalt”. Trebuie remarcat că Zbigniew Brzezinski avertizează Turcia că în cazul în care nu se va alinia la 
oportunitățile pe care i le oferă și conferă noua geopolitică occidentală și ar opta pentru o eventuală 
varianta alternativă, rezultatul ar fi unul dezastruos. În primul rând, ar destabiliza caracterul statului turc 
și totodată s-ar consemna o incapacitate a elitei de la Ankara în ceea ce privește formularea unui răspuns 
aferent noilor provocări din sfera de securitate. În mediul de securitate al sec.XXI Turcia trebuie obiectiv 
să-și evalueze potențialul și posibilitățile.  
Este Turcia ”de sine stătător capabilă să se manifeste într-o extrem de instabilă regiune Euarasia? 
... Dacă aș fi turc, mi-aș îndrepta atenția spre Iran, către indecisa și imprvezibila Rusia, spre imprevizibila 
Asia Centrală, ca să nu mai vorbim de relațiile dintre Pachistan și India. La Orientul Mijlociu spre Israel, 
Palestina, mediul Egiptului”.  Într-o atare situație când este nevoie de garanții suplimentare de securitate  
pentru Turcia este de dorit să aibă prieteni în Occident, și mai ales în SUA... sunt optimist și un apărător 
al relații reciproce mult mai cooperative între Turcia și Occident, care devin semnificative în sfera de 
securitate și în quatificarea politică”. Actualele negocieri dintre turco-europene vor purta într-un final un 
caracter de aderare a Turciei la UE.  
Proiectul Brzezinski este văzut a fi singurul care dispune de o viziune proactivă a spațului 
eurasiatic și deocamdată nu are o concurență, nici măcar în zona viziunilor occidentale marginale. Într-un 
final, ne spune Brzezinski, Rusia va deveni o parte a Occidentului, ”mai ales atunci când cititorii vor 
începe să privească harta, nu cu o nostalgie, și vor tinde să edifice un nu știu ce fel de Uniune Eurasiatică, 
despre care ne vorbește Putin și care va însemna recrearea Uniunii Sovietice, dar în termenii viitorului și 
vor reflecta asupra folosirii unui teritoriu imens dar pustiu al Rusiei,  care se alătură de o Chină 
superaglomerată și într-o expansiune dinamică”. ”Așadar, punctul meu de vedere fundamental constă în 
aceea că dacă noi avem de gând să avem un secol al cooperării, care cu succes face față noilor probleme 
globale, noi avem nevoie de un nou echilibru pe continentul eurasiatic, care devine o arenă centrală pe 
care se va decide viitorul omenirii”.   
Varianta eurasismului rusesc și ”teoria lumii multipolare” 
Am ales să prezentăm viziunea rusească a lui Alexandr Dughin prin a sa ”teorie a lumii 
multipolare” care vrea să constituie o ripostă adresată viziunilor occidentale de organizare a hărții 
globale, în care Rusia nu deține un statut de actor plenipotențiar și participant cheie în jocul geopolitic3.   
În tezele sale de la Conferința internațională ”Geopolitica lumii multipolare” din 7 cotombrie 
2011. Facultatea de sociologie a Universității de Stat din Moscova ”Lomonosov”, geopoliticianul rus 
Alexandr Dughin a propus o viziune proprie pentru un noul echilibru de putere în Eurasia. El și-a motivat 
pledoria prin instituirea unei noi ordini mondiale în care ar exista un anumit tip de super- sau meta-
civilizații. Aceaste meta-cilizații sunt chemate să organizeze polii de putere, dar și să se regăsească într-o 
nouă teorie științifică, cea a multipolarității4.  
  Teoria multipolatirății în contextul existenței teoriilor din Relațiile Internaționale 
1.Multipolaritatea ca teorie în relațiile internaționale contemporane absentează. În cadrul actualelor 
abordări aceasta nu are un loc stabilit.  
2. Teoriile de bază ale Relațiilor Internaționale sunt realism, liberalism(idealism), neomarxism, dar și 
critica postmodernistă. Realismul nu corespunde sistemului valoric a teoriei multipolarității, pentru că 
operează cu o categorie de bază a statelor naționale. Liberalismul nu corespunde, pentru că aplică în 
esență apropierea după modelul societății civile din statele liberal-capitaliste vest-europene. 
Neomarxismul nu corespunde întrucât examinează sistemul mondial (Wallerstein) ca pe un capital 
global( Occidentul bogat) și munca globală (Sudul sărac), ignorând o importantă zonă pentru noi cum ar 
fi cea de semiperiferie. Postmodernismul critică realismul și liberalismul în cadrul criticii generale ale 
Modernității, și prin aceasta el este interesant. Dar un scenariu pozitiv nu propune, afirmând că în locul 
”ordinii mondiale”(ultimul cuvânt al Modernității) cea de ”dezordine mondială” (societatea strigătului- 
Beck, Ulrich, sau Culegerea Leviathan). Teoria multipolarității în esență trebuie să devină o nouă teorie a 
Relațiilor Internaționale, alături de cele existente. În centrul teoriei multipolarității se află concepția 
Polului. Acest pol constituie spre deosebire de alte teorii ale RI nu statul, nu societatea civilă, nu 
categoriile sociale (munca/capitalul), nu indivizii, dar civilizațiile, ca noi subiecte radicale ale ordinii 
mondiale. Civilizațiile sunt trans-statale. Numărul lor este calitativ mai infim decât numărul de state, dar 

mai multe decât 2 sau chiar 3. Taxonomia civilizațiilor poate fi orodnată pe două niveluri:  global-spațial 
și local-spațial. Nivelul global-spațial poate fi asemănat cu rasa. Iar nivelul local-spațial celei de 
reprezentare. Acest lucru mai detaliat în cea de-a 3 parte( despre quadropolaritate).   
Quadropolarismul și spațiile imense  
1.    În practica teoria multipolarității poate fi reprezentatp prin proiectul quadrupolar .  
2.    Quadrupolaritatea (lumea formată din patru poli) exprimă construcția globului pământesc în 4 zone: 
Americană. Euro-Africană, Eurasiatică și a Oceanului Pacific).  Aceste 4 zone sunt menite să realizeze o 
integrare bazară pe meridiane. Acestea și sunt cei 4 poli, care urmează să stabilească echilibrul militar 
strategic și politico-economic. Sunt 4 tipuri de civilizații. 4 meta-geno-civiilizații.  
3.    Fiecare zonă se împarte în tipuri sau sub-zone. Ele corespund unei înțelegeri mai stricte a civilizaței 
sau a unei civilizații concrete. Aceștia sunt actorii principali ai teoriei multipolare. Aranjarea unui 
echilibru dintre acestea trebuie să se producă paralel cu aranjarea unui echilibru dintre zonele de baștină 
.  
Acestea sunt civilizații-viziuni, civilizații-eidos. Acestora le corespund conceptul lui Karl Shmitt de 
”superspațiul”. În cazul dat ”superspațiul” trebuie examinat ca un ”pre-concept” concret de bază a 
teoriei multipolarității.  
4.    În fiecare zonă( în polul quadropolarismului) putem distnge câteva civilizații-eidos(Cuvântul ideie are 
origine greacă, anume eidos, însemnând formă, figură, aspect, dar sensul primar a evoluat mult în timp 
căpătând o amplitudine semantică enormă, imposibil de curprins în câteva cuvinte-n.n.).  
În meta-geneza civilizației americane: America de Nord( incluzând Australia) și America Latină, 
aici se subânțelege și America Centrală.  
În civilizația eidos Afro-Europeană intră: Europa( deja integrată), lumea arabă(Arabistan) și Africa 
Transahariană.  
În Eurasia: Rusia + statele din CSI(Uniunea Eurasiatică) statele islamului transcontinental (Turcia, Iran, 
Afganistan, Pachistan), India.  
În regiunea Pacific: China, Japonia și zonele altor țări din Orientul îndepărtat și pacific, care într-
un fel sau altul sunt înrâurite de influența condominoului Chino-Japonez.  
Frontierele dintre meta-civilizații și civilizații, nașterile (genotipul) și strămutările (eidosurile) 
lumii multipolare trebuie să devină flexibile și să nu admită zone de multiplă inflență. De la conceptul 
frontierelor- linii trecem la frontiere- poluri (premodern/ postmodern). 
Geopoliticianul rus ne îndeamnă să privim cu multă atenție proiectul ”eurasiatic”, elaborat de 
Moscova, și să fie determinată însemnătatea acestuia atât pentru arhitectura  globală a lumii cât și 
pentru marile puteri regionale, care au frontiere comune cu Rusia și cu statele din CSI. Deci, ce se 
subînțelege la Moscova prin Uniunea Eurasiatică?5  
Proiectul Uniunea Eurasiatică 
Geopoliticianul rus Alexandru Dughin6 consideră că ”Uniunea Eurasiatică reprezintă o provocare 
directă în adresa strategiei globale a SUA și Occidentului, pentru că formarea acesteia este necesar să fie 
deranjată organizarea unipolară și descurajarea proiectului de edificare a guvernului mondial. În articolul 
său program, care a proclamat orientarea către Uniunea Eurasiatică, președintele Putin nu oferă toate 
răspunsurile la întrebările tăioase, dar subliniază abordări comune. În primul rând, din articol se distinge 
că Uniunea Eurasiatică nu reprezintă sinonimul Comunității Economice Eurasiatice(EvrAzEs), în cadrul 
căreia este vorba exclusiv despre un parteneriat și edificarea Uniunii Vamale. EvrAzEs( Rusia, Kazahstan, 
Bielorusia, Tadjikistan, Kîrîzstan) și Uniunea vamală( Rusia, Kazahstan, Bielorusia) deja există și 
funcționează. Nu dublează, conform reflecțiilor autorului, nici Organizația Tratatului de Securitate 
Colectivă( Rusia, Kazahstan, Bielorusia, Tadjikistan, Kîrgîzstan, Armenia). Este vorba doar despre o 
integrare economică într-un singur spațiu strategic și despre apariția unei noi organizare politică 
supernațională în spațiul CSI, adică un fel de Confederație Eurasiatică ca un  omolog direct al Uniunii 
Europene). 
Uniunea Eurasiatică, ca valoare intrisecă, reprezintă o provocare directă adresată SUA și 
Occidentului ab integrum și pentru strategia lor globală.  Occidentului în lumea multipolară i se rezervă 
un rol însemnat, dar nu decisiv”.   
Despre un alt moment important din filosofia politică eurasiatică, conform geopoliticianului rus, îl 
constituie reorganizarea în întregime a echilibrului puterii de pe continentul eurasiatic.  
Dughin consideră că Rusia se află pe un loc central în spațiul geopolitic al continentului, iar 
”Dialogul eurasiatic” trebuie imaginat ca o colecție de axe, care sunt legate de Moscova. Acestea ar arăta 
în felul următor:  
- axa sud-occidentală-Ankara-Moscova; 
- axa sudică – Teheran-Moscova; 
- axa sud- estică (1) – Islamabad-Moscova; 
- axa sud-estică (2) – New Delhi-Moscova; 
- axa orientală – Phenian-Moscova. 
Lumea multipolatră, Uniunea eurasiatică și eurasismul într-un larg înțeles sunt strâns legate, ne 
spune Dughin. Iar din acest considerent eurasismul și multipolaritatea sunt imperativele absolute ale 

viitorului7. ”Ca să fie contracarată dictatura sistemului atlantist, să fie apărată identitatea propriei culturi 
și să ne asigurăm securitatea națională în sens larg, ca și condițiile de supravețuire a națiunii, Rusia nu va 
putea să se lupte de una singură. Ea are nevoie să se determine în privința potențialilor aliați și parteneri, 
pentru care trebuie să fie folosită eficient analiza geopolitică”8. 
România, între axa euroatlantică și axa euxiniană 
Se impune o strategia care să fie concepută pentru o perioadă în care să existe o dorinţă a 
României de a deveni „lider regional”, ce ar fi coraborată cu o responsabilizare mai mare la graniţa UE și 
NATO, în special împotriva ameninţărilor asimetrice din zona Mării Negre. Este nevoie de o atitudine pro-
activă care ar însemna că România este un jucător într-o echipă cu valori suplimentare. 
Astăzi, în plin proces de globalizare, nu mai putem analiza geopolitica Mării Negre fără a nu lua în 
considerație influenţele manifestate în regiune de către principalii actori internaţionali. Este foarte 
important că Statele Unite ale Americii au redescoperit regiunea; oportunităţile economice și caracterul 
de nod geostrategic care leagă Europa de Asia și Orientul mijlociu. 
Trebuie să privim cu o mai multă grijă asupra transformărilor care au loc pe harta politică 
globală, ce este într-o permanentă mușcare și care poate provoacă mutații semnificative în regiunile 
strategice ale Eurasiei. România trebuie să-și asume un rol mai convingător în regiune. Acesta trebuie să 
se bazeze pe axele/ inelele care pot determina crearea unui pol de putere regional la Marea Neagră: 
- Axa Washington-București- Londra 
- Axa București- -Istanbul- Bacu 
- Axa Berlin- Varșovia- București 
Parteneriatele strategice pe care le-a stabilit diplomația românească cu Statele Unite, Turcia, 
Polonia ne pune într-o situație geostrategică încurajatoare ca stat, ce poate să-și sporească capacitățile și 
capabilitățile proprii și să devină un avanpost al instereselor globale euroatlantice. 
Poziția geografică ne face importanți în regiunea Mării Negre, iar avansarea viziunii strategice 
euroatlantice în care Turciei i se rezervă un rol important în Asia, iar țara noastră având o relație 
excelentă cu Ankara, ne poate propulsa ca soluția ”euxianiană” a intereselor euroatlantice în Europa de 
Est. 
”Încă Mihail Kogălniceanu, în mod romantic, descria gurile Dunării ca un proiect extrem de 
însemnat din punct de vedere economic. De asemenea, ofițerul de marină Eugen Botez, cunoscut sub 
pseudonimul literar de Jean Bart, scria despre enormul potențial al Dunării. De fapt, Dunărea este, din 

punct de vedere economic, cel mai important fluviu din lume”9. Iar ilustrul istoric român Gheorghe I. 
Brătianu ne spunea că ”prin Dunăre, se face legătura spaţiului carpatic cu acela al Europei Centrale, cu a 
doua cetate de munţi care domină această parte a Europei, masivul Boemiei; spre sud cu Peninsula 
Balcanică care atinge cele trei mări: Neagră, Egee şi Adriatică. În acest spaţiu e însă o poartă deschisă 
asupra stepei”.  
Gheorghe I. Brătianu  a dezvoltat concepţia sa geopolitică asupra bazinului Mării Negre ca fiind o 
zonă geostrategică. „Suntem deci aşezaţi în această regiune într-un spaţiu triplu complex, în care se 
încrucişează influenţe venite din Europa Centrală; din sud, din Balcani; din est, din stepele ruseşti şi 
asiatice. Din aceste trei direcţiuni au venit pe rând toate forţele care şi-au exercitat aici influenţa (…) 
Cucerirea de la sud a început totdeauna prin stăpânirea bazinului Mării Negre. Acela care a stăpânit 
Marea Neagră, în mod necesar a trebuit să-şi întindă stăpânirea şi asupra teritoriului carpatic şi 
dunărean. Aşa au făcut romanii în zilele lui Traian, aşa au făcut turcii lui Mahomed şi Soliman în veacurile 
XV şi XVI"10 
„Suntem ceea ce Nicolae Iorga numea: un Stat de necesitate europeană(...)Statul nostru este, 
deci, în atenţia Estului şi Vestului, Nordului şi Sudului deopotrivă – şi în tot timpul.”11.  
 România are nevoie de nouă strategie geopolitică care ar reliefa principalele coordonate ale 
unui rol cheie la Marea Neagră, derivat din Strategia Dunării, Securitatea energetică și Acordul între 
România şi Statele Unite ale Americii privind amplasarea sistemului de apărare împotriva rachetelor 
balistice al SUA în România, dar și din parteneriatele strategice realizate cu principalii actori politici din 
Vest și din Europa Centrală și de Est. 
România trebuie să-și asume un rol de echilibru și să-și focalizeze atenţia asupra noilor 
ameninţări şi să continue demersurile pe linia îndeplinirii sarcinilor fundamentale de nod geostrategic. 
România trebuie să-și îndrepte atenția spre formularea unei strategii de edificare a unui centru 
economico-financiar regional puternic la Marea Neagră. În acest scop statul român are misiunea să 
revigoreze cooperarea din Balcani și din regiunea Mării Negre. 
 
În loc de concluzii 
   Astăzi trăim într-o epocă caracterizată că trece printr-un proces de globalizare, în care se produc 
mutații geostrategice și au loc noi reaşezări de forţe, generatoare de pericole şi ameninţări pentru 
securitate naţională şi internaţională.  

   Indubitabil, Occidentul ca să-și materializeze viziunea strategică depinde de voința actorilor din 
Europa, Asia și implicit a statelor din fostul spațiul postsovietic, pe care Rusia deja le-a și inclus într-o 
virtuală hartă a Uniunii Eurasiatice. Dar cel mai important considerent al exprimării proiectului 
euroatlantic în Eurasia și formarea unei punți transatlantice o constituie nevoia identificării unor elite și 
parteneri interni în însăși Rusia, capabili să înțeleagă și să-și asume racordarea valorică eurasiatică la 
agenda globală.  
Viziunea strategică euroatlantică care vizează polul euroasiatic are ca scop extinderea modelului 
democratic și a ordinei globale ce ar diminua amenințările și pericolele survenite din partea unor spații 
imprevizibile și ar asigura o gestionare comună a problemelor globale. Nu suntem încrezători că viziunea 
euroatlantică va determina Rusia să participe la aceste procese de reorganizare a noii ordini mondiale 
având în vedere că încă nu demult URSS-ul și apoi Rusia dețineau întâietatea în ceea ce privește 
perspectiva inițierii unor procese geopolitice în Eurasia.  
Rusia nu renunță definitiv la pretinsa sa misiune axială, istoriosofică, de civilizare a altor popoare 
prin intermediul forței și de impunere a politicilor sale imperiale  
   Care vor fi opțiunile și măsurile adoptate de Rusia în viitor?  Examinează oare statul rus viziunea 
occidentală al noii ordini mondiale ca pe o provocare, la care trebuie să își formuleze un refuz sau un 
răspuns adecvat sub care să subscrie într nouă etapă istorică?!  
”In the end modern Russia’s most acute existential problem lies in the absence of a moral 
compass”12( În final pentru Rusia modernă problema existenţială cea mai acută constă în lipsa de-a avea 
o busolă morală). 
   În acest studiu am prezentat principalele viziuni ale Occidentului și Orientului cu privire la o 
eventuală nouă reorganizare geopolitică. Dar unde ne situăm noi și care este valoarea intrisecă a 
României?  
În contextul în care viziunile geostrategice ale unei lumi în plin proces de reorganizare sunt 
exprimate din ce în ce mai deschis și direct, se impune cerința  de înregimentare a României în jocul 
arhitecturii globale. Însușindu-ne calitățile de aliați de nădejde și parteneri consecvenți ai proiectului 
euroatlantic global avem misiunea să contribuim din plin la sporirea calității statului ca un pol de putere 
regională.  

